UZNESENIE VLÁDY SLOVENSKEJ REPUBLIKY
č. .....
z ............ 

k Správe o zapájaní Slovenskej republiky do budovania
kapacít civilného krízového manažmentu Európskej únie 

Číslo materiálu: | 149.070/2004-OBEP
Predkladateľ: | minister zahraničných vecí SR
Vláda
A.	berie na vedomie

A.1	Správu o zapájaní Slovenskej republiky do budovania kapacít civilného krízového manažmentu Európskej únie podľa upresnení v prílohe

B.	schvaľuje
B.1	vyčlenenie príspevku Slovenskej republiky do kapacít civilného krízového manažmentu EÚ 
C.		poveruje
ministra zahraničných vecí
C.1	predložiť v mene Slovenskej republiky navrhovaný príspevok do kapacít civilného krízového manažmentu EÚ počas príspevkovej konferencie EÚ 22. novembra 2004 v Bruseli
D.	ukladá
ministrovi zahraničných vecí
D.1	v spolupráci s ministrom vnútra SR, ministrom spravodlivosti SR, ministrom financií SR a generálnym prokurátorom SR predložiť na rokovanie vlády SR návrh koncepcie účasti SR v civilnom krízovom manažmente Európskej únie
Termín: do 30. júna 2005 

E. 	odporúča
generálnemu prokurátorovi
E.1	Poskytnúť potrebnú súčinnosť pri predkladaní návrhu koncepcie účasti SR v civilnom krízovom manažmente Európskej únie na rokovanie vlády SR 

Vykonajú: 	minister zahraničných vecí
minister spravodlivosti 
minister financií
minister vnútra

Na vedomie: 	generálny prokurátor

								P r í l o h a 	
									k uzneseniu vlády SR 
číslo ..........................
				
Príspevok SR do kapacít civilného krízového manažmentu EÚ 

Polícia:
•	33 policajtov schopných nasadenia do 90 dní na dobu 6-12 mesiacov;

Civilná ochrana: 
•	Skupina s mobilným laboratóriom pre zisťovanie a identifikáciu chemických a 
rádioaktívnych látok (6 osôb);
•	Skupina pre vyhľadávacie a  záchranné práce (24 osôb);
•	Pohotovostná kapacita pre dlhodobé ubytovanie 400 osôb v stanoch pre prípady 
humanitárnych katastrof (vrátane nevyhnutného obslužného personálu 35 osôb);
•	Skupina potápačov pre vyhľadávacie, záchranné a pyrotechnické práce pod vodou 
(11 osôb);

Pozorovateľské misie:
•	1 pozorovateľ pre oblasť odzbrojovania, demobilizácie a reintegrácie;
•	4 pozorovatelia pre pohraničné oblasti;
•	4 pozorovatelia pre politicko-bezpečnostné otázky
schopní nasadenia do 90 dní na dobu 6-12 mesiacov. Možnosť vyslania ďalších expertov v závislosti od špecifickej požiadavky pre konkrétnu misiu;

Podporné funkcie pre osobitných predstaviteľov EÚ:
•	1 policajný poradca;
•	2 vojenskí poradcovia;
schopní nasadenia do 90 dní na dobu 6-12 mesiacov. Možnosť vyslania ďalších expertov v závislosti od špecifickej požiadavky pre konkrétnu misiu.

Právny štát:
•	bez príspevku

Civilná správa:
•	bez príspevku

Tabuľka: súhrnný príspevok SR

| MV SR | MS SR | MZV SR | MF SR | GP SR | SR celkovo
Polícia | 33 | | | | | 33
Civilná ochrana | 76 | | | | | 76
Monitorovanie | 5 | | 4 | | | 9
Podporné funkcie EUSR | 3 | 0 | 0 | | | 3
Právny štát | | 0 | | | 0 | 0
Civilná správa | 0 | | | 0 | | 0